hu hu hu hu hu hu hu hu hu hu hu pl hu hu hu hu hu pl ceb hu hu hu hu hu hu hu en hu hu hu hu hu hu hu pl hu pl de hu es ceb es es es ceb ceb it hu es ceb it hu es ceb ceb es ceb es ceb es ceb ceb ceb es es es nl es hu hu hu hu fr es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A bokorkaktuszok (Cylindropuntia) a kaktuszfélék (Cactaceae) egyik alcsaládjába, a fügekaktuszformák (Opuntioidae) közé tartozó pozsgás növények nemzetsége.
A Wikifajok tartalmaz Bokorkaktusz témájú rendszertani információt.
A Wikimédia Commons tartalmaz Bokorkaktusz témájú kategóriát.
Behavazott kötélkaktusz (Cylindropuntia imbricata) (Új-Mexico, Española)
Cylindropuntia leptocaulis érett termésekkel
Cylindropuntia acanthocarpa var. tabaibeira (Madeira, Funchal, botanikus kert)
A legtöbb faj az USA déli részén, illetve Mexikóban honos – főleg a sivatagos-félsivatagos, illetve magashegyi tájakon, ide értve a kontinenshez közeli szigeteket is.
Mint magyar neve neve is jelzi, a legtöbb faj cserje termetű. Szára, hajtása sokszorosan elágazó, hengeres nyéltagok (cladodiumok) soraiból áll; a hajtásokon a domborulatok zsindelytetőszerűen emelkednek ki. Az egyes nyéltagok csúcsaikkal csatlakoznak egymáshoz. Ez annak köszönhető, hogy minden évben (minden pihenőidőszak után) új tenyészcsúcsokból folytatja a növekedést.
A fiatal hajtásokon többnyire csökevényes, hengeres, hegyes csúcsú levélkék is nőnek, amit ősi bélyegnek tekintenek. Egyes fajok erősen tövisesek; némelyik töviseinek hegye szigonyszerűen visszafogazott.
A bokorkaktuszok egyértelműen szárazságkedvelő növények. Vegetatív módon igen jól szaporodnak, és ezért a száraz, meleg éghajlatú vidékeken könnyen dominánssá válnak, kiszorítva az őshonos fajokat.
A bokorkaktusz fajok többsége erőteljesen, gyorsan nő. A hideget a kaktuszok többségénél jobban tűri, de csak jó vízáteresztő talajban marad meg, mert a pangó víz pusztulását okozza.
Télálló fajait (mint például kötélkaktuszt) sziklakertekben, a kis termetű fajokat szobanövényként termesztik.
A legegyszerűbben a szártagok dugványozásával szaporítható – a dugványon a metszlapot hagyjuk beszáradni!
Szűcs Lajos: Kedvelt kaktuszok, pozsgások. Gondolat Kiadó, Budapest, 1984. 334 p. ISBN 963-281-264-6
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Bokorkaktusz&oldid=24831888”
Utoljára szerkesztve 2022. április 6., 12:58-kor
A lap utolsó módosítása: 2022. április 6., 12:58
A lap szövege CC BY-SA 3.0 alatt érhető el, ha nincs külön jelölve.